2 ຄົນ ບາດເຈັບ ຍ້ອນ ການວາງລະເບີດ ຢູ່ວັດ​ພຸດທະຄະຍາ ທີ່ອິນເດຍ (ສະໄລດ໌)
ລະເບີດ 8 ລູກແຕກຂຶ້ນ ຢູ່ໃນແລະອ້ອມ​ແອ້ມ ວັດ​ພຸດທະຄະຍາ ມື້ວານນີ້ ​ເຮັດໃຫ້ ຊາວທິເບດຄົນນຶ່ງ ກັບຊາວມຽນມາຜູ້ນຶ່ງ ໄດ້ຮັບບາດເຈັບ ແລະປະຕູວັດພັງ.
ລະເບີດຫລາຍລູກໄດ້ແຕກຂຶ້ນຢູ່ເຂດຄຸ້ມຂອງຊາວພຸດ ໃນພາກ ຕາເວັນອອກຂອງອິນເດຍ ຊຶ່ງໄດ້ເຮັດໃຫ້ສອງຄົນທີ່ໄປສະແຫວງ ບຸນຢູ່ທີ່ນັ້ນໄດ້ຮັບບາດເຈັບແລະໄດ້ສ້າງຄວາມເສຍຫາຍເລັກນ້ອຍ ເຈົ້າໜ້າທີ່ອິນເດຍເວົ້າວ່າ ລະເບີດ 8 ລູກ ໄດ້ລະເບີດຂຶ້ນຢູ່ໃນ ແລະຢູ່ອ້ອມແອ້ມວັດພຸດທະຄະຍາ ໃນວັນອາທິດວານນີ້ ແລະ ໄດ້ເຮັດໃຫ້ຊາວທິເບດຄົນນຶ່ງ ກັບຊາວມຽນມາຜູ້ນຶ່ງໄດ້ຮັບບາດ ເຈັບ ແລະເຮັດໃຫ້ປະຕູວັດບານນຶ່ງພັງ ນອກເໜືອໄປກວ່ານັ້ນ ກໍບໍ່ໄດ້ມີຜົນກະທົບຫຍັງຫລາຍຕໍ່ບໍລິເວນວັດດັ່ງກ່າວ ຊຶ່ງເປັນ ສະຖານທີ່ມໍລະດົກໂລກຂອງອົງການ UNESCO ທີ່ພວກໄປ ສະແຫວງບຸນ ແລະນັກທ່ອງທ່ຽວ ນິຍົມກັນໄປຢ້ຽມຢາມ ມີການ ພົບເຫັນລະເບີດ ທີ່ບໍ່ທັນແຕກສອງລູກ ແລະຕໍາຫລວດໄດ້ເອົາ ຂະນວນອອກແລ້ວ ນາຍຍົກລັດຖະມົນຕີອິນເດຍ ທ່ານ Manmohan Singh ໄດ້ປະນາມການວາງລະເບີດ ດັ່ງກ່າວ ແລະເວົ້າວ່າ “ການໂຈມຕີຕໍ່ສາສະນະສະຖານແບບນັ້ນ ຈະປ່ອຍໃຫ້ມີຂຶ້ນອີກບໍ່ໄດ້ເດັດຂາດ ” ຍັງບໍ່ມີການອ້າງເອົາຄວາມຮັບຜິດຊອບ ຕໍ່ເຫດການດັ່ງກ່າວໃນທັນທີນີ້ເທື່ອ ແຕ່ວ່າ ຕໍາ ຫລວດອິນເດຍ ແລະບຸກຄົນສໍາຄັນໃນຝ່າຍຄ້ານເວົ້າວ່າ ການລາຍງານຈາກອົງການ ສືບລັບ ຊີ້ບອກວ່າພວກຫົວຮຸນແຮງໄດ້ວາງແຜນຈະໂຈມຕີວັດໂພທະຍາ ເພື່ອເປັນການ ຕອບໂຕ້ຄືນ ຕໍ່ການສູ້ລົບກັນຍ້ອນການແບ່ງແຍກທາງສາສະໜາ ເມື່ອມໍ່ໆມານີ້ ລະຫວ່າງ ຊາວພຸດ ແລະຊາວມຸສລິມ ຢູ່ໃນມຽນມາ ປະເທດເພື່ອນບ້ານຂອງອິນເດຍນັ້ນ ວັດພຸດທະຄະຍາ ທີ່ຊາວພຸດພາກັນສັກກະລະບູຊານັ້ນ ເປັນບ່ອນພະພຸດທະເຈົ້າຕັດສະຮູ້